Carlos Gouvêa Coelho

Carlos Gouvêa Coelho (28. joulukuuta 1907 – 7. maaliskuuta 1964) oli brasilialainen roomalaiskatolinen arkkipiispa. Hänet vihittiin papiksi 9. helmikuuta 1930 ja nimitettiin Nazarén hiippakunnan piispaksi 10. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Moisés Ferreira Coelho, jota avustivat João da Matha de Andrade e Amaral ja José de Medeiros Delgado.

14. joulukuuta 1954 Gouvêa Coelho nimitettiin Niteróin hiippakunnan (ylennetty arkkihiippakunnaksi 26. maaliskuuta 1960) ja 23. huhtikuuta 1960 Olinda e Recifen arkkihiippakunnan johtoon. Gouvêa Coelho osallistui Vatikaanin toiseen kirkolliskokoukseen 1960-luvulla ja kuoli 56-vuotiaana vuonna 1964.

Lähteet 

Brasilialaiset papit
Katoliset arkkipiispat
Vuonna 1907 syntyneet
Vuonna 1964 kuolleet